สวัสดีครับ แม่เป็นโรคเบาหวานและไขมันอุดตันในเส้นเลือด ได้ยาเบาหวานและยาละลายลิ่มเลือดมาทาน อยากสอบถามว่า แม่สามารถกินโปรตีน ( อาหารเสริม ) ร่วมด้วยได้มั๊ยครับ และมี 1 ตัวยาที่แม่ทานไม่ได้หลังจากได้รับยามา ชื่อยา simvastatin 20 mg เป็นยาก่อนเข้านอน แม่ได้ทานแล้วมีอาการเหงื่อออกมากและหัวใจเต้นแรงผิดปกติประมาณ 10 นาทีและเข้าสู่สภาวะปกติ เป็นปกติของยาตัวนี้รึเปล่าครับ ขอบครับ
สวัสดีค่ะ ยา simvastatinเป็นยาที่ใช้ในการลดระดับคลอเรสเตอรอลชนิดไม่ดีและไตรกลีเซอไรด์ในหลอดเลือดผลข้างเคียงจากการใช้ยา Simvastatin เช่นอาการปวดกล้ามเนื้อ อาการกดเจ็บ อ่อนเพลีย หรืออาจทำให้เกิดปัญหาเกี่ยวกับไตที่มาจากปัญหาที่เกิดกับกล้ามเนื้ออย่างรุนแรง ซึ่งอาจเป็นอันตรายแก่ชีวิตได้ แต่พบได้น้อย อาการอื่นๆเช่นปวดศีรษะ มีอาการหวัด เช่น เจ็บคอ คัดจมูก จาม ปวดท้อง ท้องผูก คลื่นไส้แต่ยาตัวนี้น่าจะมีผลต่อเรื่องอัตราการเต้นของหัวใจดังกล่าวมาได้น้อยมาก แนะนำว่าถ้ามีใจสั่นเป็นรุนแรง เหงื่อแตกเยอะ ควรพาไปพบแพทย์เพื่อตรวจหาสาเหตุอื่นต่อไปส่วนจะสามารถรับประทานอาหารเสริมได้หรือไม่นั้น แนะนำนำฉลากยาหรืออาหารเสริมตัวดังกล่าวปรึกษาแพทย์ที่ดูแลโดยตรงจะดีที่สุดค่ะ